Kamara de Representantes kan Filipinas

An Kamara de Representantes kan Filipinas iyo an hababang kamara kan Kongreso kan Filipinas. An Senado iyo an halangkaw na kamara. Inaapod na Kongresista an mga myembro kan kamara asin Representante an saindang titulo. Pig-eelihir an mga kongresista sa tulong-taon na terminoo asin pwedeng maelihir liwat, alagad dai pwedeng magserbe nin sobra sa tulong surunod na termino.

An Kamara de Representantes kan Filipinas pinamamayohan kan Ispiker, ngunyan kinakaptan ni Feliciano Belmonte, Jr. kan Syudad nin Quezon. An opisyal na dagosan kan Kamara de Representantes iyo an Batasang Pambansa na namumugtak sa Batasan Hills sa Syudad nin Quezon, Metro Manila. An edipisyon inaapod sanang "Batasan".

Igwa nin duwang klase nin representante sa kamara: an mga representante gikan sa mga lehislatibong distrito asin an mga representante kan partido-lista. Walumpulong porsyento (80%) kan mga representante magikan sa mga lehislatibong distrito na an lambang saro igwa nin sarong representante. Alagad an lambang distrito kaipohan igwa nin dai mababa sa 250,000 na populasyon. An mga probinsya igwa nin dai mababa sa sarong lehislatibong distrito, dawa pira an populasyon. Nagkapirang mga syudad an igwang representasyon suhay duman sa probinsya, alagad kaipohan igwa nin dai mababa sa 250,000 na populasyon.

Kataytayan nin ladawan

Hilingon man
Lehislatibong Distrito kan Camarines Sur

Filipinas